stanford-oval/wikipedia huggingface dataset:
איגור ורניק
ביוגרפיה

איגור ורניק נולד בשנת 1963 במוסקבה למשפחה יהודית. אביו היה יליד אודסה. הוא היה שחקן בתחום תיאטרון, בשנת 1999 הוענק לו תואר אמן העם של הפדרציה הרוסית. אשתו קיבלה השכלה במשפטים ועבדה כמורה למוזיקה. הם הוטמנו בחלקה יהודית בבית העלמין ווסטריאקובסקויה לצד קרובי משפחה נוספים. לאיגור נולד אח תאום ואדים ורניק, עיתונאי ומנחה טלוויזיה.
בשנת 1984 איגור ורניק סיים לימודים בבית ספר לשחקנים ליד התיאטרון האמנותי של מוסקבה. בשנת 1986 הוא התחיל לעבוד בתיאטרון אמנותי על שם צ'כוב.
בשנת 1986 ורניק לראשונה שיחק בסרט קולנוע. בסך הכול הוא שיחק ביותר מ-100 סרטים.
בשנת 1992 ורניק החל לעבוד בטלוויזיה. הוא היה מנחה של תוכניות טלוויזיה רבות, חלקם לצד אחיו.
ורניק כותב שירים ומוזיקה. חלק מיצירות שהוא כתב שולבו בסרטים בהם השתתף.
בשנת 2016 הוענק לו תואר אמן העם של הפדרציה הרוסית.
איגור ורניק היה נשוי מספר פעמים. מאשתו הראשונה הוא התגרש בשנת 1990 לאחר חמש שנים. היא עלתה לישראל. עם אשתו השנייה הוא היה נשוי משנת 1999 עד 2009. לזוג נולד בן גריגורי שעובד כשחקן. באפריל 2023 ורניק התחתן בפעם השלישית.
הערות שוליים

↑  קבר משפחת ורניק
↑  קבר של אמיל ורניק
| --- | --- |
בקרת זהויות :  LNB: 000343424
יסמין עיון

| --- | --- |

 לידה:  23 במאי 1990 (בת 34)
 מדינה:  ישראל ישראל
 תקופת הפעילות:  מ-1998
 מקום לימודים:  תלמה ילין  בית הספר סם שפיגל לקולנוע ולטלוויזיה 
 פרופיל ב-IMDb
 
יסמין עיון (נולדה ב-23 במאי 1990) היא שחקנית, מדבבת וזמרת ישראלית.
ביוגרפיה

יסמין נולדה וגדלה ברמת גן לדיאן וירון עיון ולה שתי אחיות ואח. אחותה הקטנה היא השחקנית ליאנה עיון. הוריה התגרשו ואביה נישא בשנית למנחת הטלוויזיה מירי נבו.
בגיל 8 קיבלה את תפקיד המשחק הראשון שלה ב"רחוב סומסום", שם שיחקה את הילדה יסמין. באותה תקופה החלה את קריירת הדיבוב שלה בתפקיד קיארה במלך האריות 2: מלכות סימבה ומאז דובבה בעשרות סרטים וסדרות.
בשנת 2005 שיחקה, במקביל ללימודיה בבית הספר תלמה ילין, בתפקיד שרון בסדרה "ההפסקה הגדולה", ששודרה בטלוויזיה החינוכית.
עם סיום לימודי התיכון, בשנת 2008 התגייסה לצה"ל ושירתה בלהקת חיל החינוך והנוער.
בשנים 2011–2013 שיחקה עיון את דמותה של אילנה בתפקיד ראשי בסדרת הנעורים "אליפים" בערוץ הילדים של yes, המבוססת על ספרה של אסתר שטרייט-וורצל.
ב-2013–2014 למדה משחק ותיאטרון ב־Neighborhood Playhouse School of the Theatre שבניו יורק.
באפריל 2014 גילמה את ראשל בתפקיד ראשי בסרט הקולנוע "מפריח היונים" של הבמאי נסים דיין, ע"פ ספרו של אלי עמיר.
ב-2015–2017 למדה באוניברסיטת תל אביב פילוסופיה, קולנוע ואמנות.
בשנים 2019-2017 שיחקה בתפקיד ראשי בהצגה "על מי ועל מה" מאת איאד אקטאר (זוכה פרס פוליצר), בבימויו של משה נאור, בתיאטרון חיפה.
ב-2022 גילמה את שירה, ראש לשכת הרב הצבאי הראשי בסדרה "שישו ושמחו", ששודרה בכאן 11. על תפקידה הייתה מועמדת בקטגוריית "שחקנית ראשית בסדרת דרמה קומית וקומדיית מצבים" בטקס פרסי האקדמיה לטלוויזיה לשנת 2022.
ב-2023 סיימה את לימודיה במסלול תסריטאות בבית הספר סם שפיגל לקולנוע ולטלוויזיה.
ב-2024 שיחקה בתפקיד ראשי בסרט "סוס בלי שם" של הבמאי אסף אסולין, הסרט הפותח של פסטיבל קולנוע דרום לשנת 2024.
פרסים ומועמדויות

| שנה | פרס | קטגוריה | פרויקט | תוצאה |
| --- | --- | --- | --- | --- |
| 2022 | פרסי האקדמיה לטלוויזיה | שחקנית ראשית בסדרת דרמה קומית | שישו ושמחו (סדרת טלוויזיה) | מועמדות |
פילמוגרפיה > טלוויזיה וקולנוע

| פרויקט | תפקיד |
| --- | --- |
רחוב סומסום (ישראל): יסמין
ההפסקה הגדולה: שרון
אליפים (סדרת טלוויזיה): אילנה
מפריח היונים (סרט): ראשל
עממיות: זואי
שישו ושמחו (סדרת טלוויזיה): שירה
סוס בלי שם: גלידה
פילמוגרפיה > דיבוב

| סדרה | תפקיד |
| --- | --- |
מלך האריות 2: מלכות סימבה: קיארה הצעירה
טרזן: טנטור הצעיר
טיגר: הסרט: רו
ספיי קידס: כרמן קורטז
היפהפייה והיחפן 2: דניאל
נוריס האיטי: אלי
אמיל והבלשים: פוני
הארי פוטר וחדר הסודות: מירטל המייללת
היפה והחיה: עולמה הקסום של בל: צ'יפ
פיטר פן 2: וונדי דארלינג
בבי הקוסמת הצעירה: סקוביה
דרגון בול Z: וידל
מרד החיות: חזירון
קרוסלת הקסמים: פלורנס
הכיתה המעופפת: מונה
מועדון ווינX: דמויות שונות
סיפורי נרניה: הנסיך כספיאן: סוזן פבנסי
בת הים הקטנה 3: סיפורה של אריאל: נסיכות
סיפורי נרניה: המסע בדורך השחר: סוזן פבנסי
הפוני הקטן שלי: מולי/פיזי
בקוגן: קזרינה
חבורת הצב המעופף: ליקי
צפרדע וחברים: חזירונת
הערות שוליים

↑  יסמין עיון, באתר www.ishim.co.il
↑  שמוליק דובדבני, "מפריח היונים": נסים דיין, לא דיינו, באתר ynet, 14 באפריל 2014
↑   ננו שבתאי, תראו את "על מי ועל מה", ותגלו שמוסלמים הם בעצם אנשים נחמדים, באתר הארץ, 8 בינואר 2018
↑  סמדר שילוני, רוחה הנדיבה של "שישו ושמחו" הופכת את הצפייה למהנה ועליזה, באתר ynet, 17 במאי 2022
↑  סוס בלי שם | טרום בכורה | פסטיבל קולנוע דרום, באתר סינמטק תל אביב
המרוץ לדראג של קנדה

| --- | --- |

הלוגו בעונה 4
 מבוסס על:  המרוץ לדראג של רו פול
 סוגה:  תוכנית מציאות
 שופטים:  ברוק לין הייטס  ג'פרי בויר-צ'פמן  סטייסי מקנזי
 ארץ מקור:  קנדה קנדה
 מספר עונות:  3
 מספר פרקים:  29
 שידור
 רשת שידור:  Crave (קנדה)  WOW Presents Plus (בעולם)
 רשת שידור בישראל:  yes
 תקופת שידור מקורית:  2 ביולי 2020 – הווה
 קישורים חיצוניים
 דף התוכנית ב-IMDb
המרוץ לדראג של קנדה (באנגלית: Canada's Drag Race) היא תוכנית מציאות קנדית, המבוססת על תוכנית המציאות האמריקאית "המרוץ לדראג של רו פול".
הגרסה הקנדית היא הגרסה הבין-לאומית הרביעית שמופקת ל"המרוץ לדראג" והיא הראשונה שמופקת בשפה האנגלית ללא רופול כשופט ומנחה קבוע. מלבד שינוי בשיטת השיפוט וההנחיה של התוכנית, הפורמט נשאר כמעט זהה לגרסת המקור האמריקאית.
העונה הראשונה עלתה לשידור ב-2 ביולי 2020 וגמר העונה שודר ב-3 בספטמבר של אותה שנה כאשר המתחרה פריאנקה זכתה במקום הראשון ובפרס של 100,000 דולר קנדי ושהות חינם במלונות הילטון למשך שנה. לתוכנית שודרו שלוש עונות.
התוכנית הייתה עטורת שבחים וזכתה ב-12 פרסי Canadian Screen Awards.
הפקה ושידור

התוכנית הופקה על ידי החברה הקנדית בלו אנט מדיה ושודרה בערוץ Crave בקנדה. בשאר העולם הסדרה הופצה ב-WOW Presents Plus שהוא שירות הצפייה של World Of Wonder, חברת ההפקה של המרוץ לדראג המקורי.
ביוני 2020 דווח שהעונה תעלה גם בערוץ BBC Three בממלכה המאוחדת, בו גם שודרה הגרסה הבריטית של הסדרה.
בישראל עלתה העונה לצפייה ב-yes.
בדומה לגרסה המקורית, במקביל לשידור העונה שודרה בערוץ היוטיוב של המרוץ לדראג תוכנית בהנחיית טריקסי מאטל שניתחה את כל אחד מהפרקים יחד עם מתמודדת עבר נוספת של המרוץ לדראג וביניהן קטיה ואליסה אדוורדס.
במהלך שידורי העונה מתמודדות העונה ומפיקיה יצאו נגד בריונות רשת לאחר ששופט העונה, ג'פרי בויר-צ'פמן ספג ביקורות קשות, הטרדות ואף איומים בעקבות הערות השיפוט שלו על מתמודדות העונה.
לקראת סיום העונה הוכרז כי מתמודדות העונה יצאו לסיבוב הופעות ברחבי קנדה. פריאנקה, ריטה באגה וסקרלט בובו שהגיעו לגמר השתתפו בכל המופעים שנערכו במתכונת דרייב אין בעקבות מגפת הקורונה בקנדה. ברוק לין הייטס הנחתה את המופעים ושאר מתמודדות העונות הופיעו לסירוגין במופעים השונים. פריאנקה, סקרלט בובו, ריטה באגה וג'ימבו השתתפו בפאנל וירטואלי כחלק מפסטיבל הקומדיה הקנדי המפורסם Just for Laughs.
שופטים

ב-29 בספטמבר 2019 הוכרז ששופטי הגרסה הקנדית יהיו ברוק לין הייטס, מלכת דראג קנדית במקור שסיימה במקום השני בעונה ה-11 של המרוץ לדראג המקורי, השחקן ג'פרי בויר-צ'פמן, והדוגמנית סטייסי מקנזי. הייטס היא מתמודדת המרוץ לדראג הראשונה שמשתתפת בפאנל השופטים במרוץ לדראג ברחבי כל העולם.
שופטים > שופטים אורחים

שלושת השופטים הראשיים של העונה חילקו ביניהם מידי פרק את תפקידיו של רופול בתוכנית המקורית כמו שפיטה, הנחיה, מנטור אישי למתמודדות וכן ההחלטה על המתמודדת שתישאר בתוכנית לאחר ליפ סינק והמתמודדת שתעזוב. על הבמה המרכזית, השופט האורח החליף את תפקידו של רופול בהצגת פאנל השופטים, המשימה ושמות המתמודדות העולות.
כל השופטים האורחים בעונה היו קנדים כמו השחקנית אלישה קאת'ברט והזמרת עלי X מלבד מישל ויסאז' שהגיעה מהיותה שופטת קבועה במרוץ לדראג האמריקאי מאז 2011. כמו כן רופול הופיעה בקטע מוקלט בפרק הראשון להצגת העונה והפורמט ולאחר מכן הופיעה בתחילת כל פרק בקטע קצר מוקלט מראש.
עונה 1 (2020)

הליהוק לסדרה התרחש ב-2019 והפקת העונה החלה באביב של אותה השנה ל-10 פרקים של שעה. העונה התחילה ב-2 ביולי 2020 והסתיימה ב-3 בספטמבר.
פריאנקה היא הזוכה הראשונה בהיסטוריית הסדרה הבין-לאומית ממוצא הודי-קריבי וכן המנצחת הראשונה שנאלצה לעשות "ליפ סניק על החיים" פעמיים במהלך העונה.
מתמודדות

הפרטים (שמות, גילאים וערים) נכונים לזמן הצילומים.
| שם | שם בשפת המקור | גיל | עיר מגורים | תוצאה |
| --- | --- | --- | --- | --- |
| פריאנקה | Priyanka | 28 | טורונטו, אונטריו | מנצחת |
| ריטה באגה | Rita Baga | 32 | מונטריאול, קוויבק | מקום 2-3 |
| סקרלט בובו | Scarlett BoBo | 29 | טורונטו, אונטריו | מקום 2-3 |
| ג'ימבו | Jimbo | 36 | ויקטוריה, קולומביה הבריטית | 4 |
| למון | Lemon | 23 | ניו יורק סיטי, ניו יורק | 5 |
| ילונה וורלי | Ilona Verley | 24 | ונקובר, קולומביה הבריטית | 6 |
| בואה (ביץ' און ארייבל) | BOA | 24 | וינדזור, אונטריו | 7 |
| קיארה | Kiara | 22 | מונטריאול, קוויבק | 8 |
| טיינומי בנקס | Tynomi Banks | 38 | טורונטו, אונטריו | 9 |
| אנרסטזיה אנקווי | Anastarzia Anaquway | 37 | איסט יורק, אונטריו | 10 |
| קיין | Kyne | 21 | קיצ'נר-ווטרלו, אונטריו | 11 |
| ג'וס בוקס | Juice Boxx | 30 | אסקס, אונטריו | 12 |
פרקים

| מספר פרק | כותרת | מנצחת האתגר | מנצחת ליפ סינק | מודחת | תאריך שידור |
| --- | --- | --- | --- | --- | --- |
| 1 | "Eh-laganza Eh-xtravaganza" | ריטה באגה | למון | ג'וס בוקס | 2 ביולי 2020 |
| 2 | "Her-itage Moments" | למון | טיינומי בנקס | קיין | 9 ביולי 2020 |
| 3 | "Not Sorry Aboot It" | פריאנקה | טיינומי בנקס | אנרסטזיה אנקווי | 16 ביולי 2020 |
| 4 | "Single Use Queens" | ריטה באגה | ילונה וורלי | טיינומי בנקס | 23 ביולי 2020 |
| 5 | "The Snatch Game" | ג'ימבו | פריאנקה | קיארה | 30 ביולי 2020 |
| 6 | "Star Sixty-Nine" | ריטה באגה | ילונה וורלי | בואה | 6 אוגוסט 2020 |
| 7 | "Miss Loose Jaw" | למון | פריאנקה | ילונה וורלי | 13 באוגוסט 2020 |
| 8 | "Welcome to the Family" | פריאנקה | ריטה באגה | למון | 20 באוגוסט 2020 |
| 9 | "The Snow Ball" | סקרלט בובו | ריטה באגה | ג'ימבו | 27 באוגוסט 2020 |
| 10 | "U Wear It Well" | מנצחת העונה: פריאנקה | מנצחת העונה: פריאנקה | ריטה באגה סקרלט בובו | 3 בספטמבר 2020 |
עונה 2 (2021)

בינואר 2021, הוכרז שהתוכנית תחודש לעונה שנייה. העונה התחילה ב-14 יולי והסתיימה ב-8 בספטמבר. פאנל השופטים של העונה השנייה כלל את ברוק לין הייטס, בראד גורסקי, אמנדה בורגול וטרייסי מלשור. אייסיס קוטר זכתה בעונה.
מתמודדות

| שם | שם בשפת המקור | גיל | עיר מגורים | תוצאה |
| --- | --- | --- | --- | --- |
| אייסיס קוטור | Icesis Couture | 34 | אוטווה, אונטריו | מנצחת |
| קנדל ג'נדר | Kendall Gender | 30 | ונקובר, קולומביה הבריטית | מקום 2-3 |
| פית'יה | Pythia | 26 | מונטריאול, קוויבק | מקום 2-3 |
| ג'יה מטריק | Gia Metric | 29 | ונקובר, קולומביה הבריטית | מקום 4 |
| אדריאנה | Adriana | 29 | קוויבק סיטי, קוויבק | מקום 5 |
| קימורה אמור | Kimora Amour | 34 | סקארבורו, אונטריו | מקום 6 |
| סינתיה קיס | Synthia Kiss | 29 | ונקובר, קולומביה הבריטית | מקום 7 |
| איב 6000 | Eve 6000 | 29 | טורונטו, אונטריו | מקום 8 |
| סוקי דול | Suki Doll | 27 | מוניטראול, קוויבק | מקום 9 |
| סטפני פרינס | Stephanie Prince | 23 | קלגרי, אלברטה | מקום 10 |
| אושיאיין אקווה-בלאק | Océane Aqua-Black | 35 | קווביק סיטי, קוויבק | מקום 11 |
| בת' | Beth | 24 | ונקובר, קולומביה הבריטית | מקום 12 |
פרקים

| מספר פרק | כותרת | מנצחת האתגר | מנצחת ליפ סינק | מודחת | תאריך שידור |
| --- | --- | --- | --- | --- | --- |
| 1 | "Lost and Fierce" | אייסיס קוטור | ג'יה מטריק | בת' | 14 באוקטובר 2021 |
| 2 | "Under the Big Top" | פית'יה | אייסיס קוטור | אושיאיין אקווה-בלאק | 21 באוקטובר 2021 |
| 3 | "Screech" | אדריאנה | סינתיה קיס | סטפני פרינס | 28 באוקטובר 2021 |
| 4 | "Snatch Game" | סינתיה קיס | איב 6000 | סוקי דול | 4 בנובמבר 2021 |
| 5 | "Bye Flop" | ג'יה מטריק | סינתיה קיס | איב 6000 | 11 בנובמבר 2021 |
| 6 | "The Sinner's Ball" | אייסיס קוטור | קנדל גנ'ר | סינתיה קיס | 19 בנובמבר 2021 |
| 7 | "The Roast of Brooke Lynn Hytes" | קנדל ג'נר | גיה מטריק | קימורה אמור | 26 בנובמבר 2021 |
| 8 | "Prom" | פית'יה | אייסיס קוטור | אדיראנה | 3 בדצמבר 2021 |
| 9 | "The Reunion" | - | - | ג'יה מטריק | 9 בדצמבר 2021 |
| 10 | "Queen of the North" | מנצחת העונה: אייסיס קוטור | מנצחת העונה: אייסיס קוטור | קנדל ג'נר פית'יה | 16 בדצמבר 2021 |
עונה 3

העונה השלישית התחילה ב-8 בספטמבר 2022. ג'יזל להלהביי זכתה בעונה.
מתמודדות

| שם | שם בשפת המקור | גיל | עיר מגורים | תוצאה |
| --- | --- | --- | --- | --- |
| ג'יזל להלהביי | Gisèle Lullaby | 33 | מונטריאול, קוויבק | מנצחת |
| ג'יידה שאדה הדסון | Jada Shada Hudson | 37 | טורונטו, אונטריו | מקום 2-3 |
| קימי קוטור | Kimmy Couture | 25 | אוטווה, אונטריו | מקום 2-3 |
| מיס פירסלישס | Miss Fiercalicious | 25 | טורונטו, אונטריו | מקום 4 |
| ויויאן ונאדרפוס | Vivian Vanderpuss | 29 | ויקטוריה, קולמביה הבריטית | מקום 5 |
| ארמה גארד | Irma Gerd | 32 | סנט ג'ונס, ניופאונדלנד ולברדור | מקום 6 |
| בומביי | Bombae | 29 | טורונטו, אונטריו | מקום 7 |
| ליידי בום בום | Lady Boom Boom | 25 | מונטריאול, קוויבק | מקום 8 |
| כאוס | Kaos | 27 | קלגרי, אלברטה | מקום 9 |
| צ'לאזון לארו | Chelazon Leroux | 22 | ססקטון, ססקצ'ואן | מקום 10 |
| מיס מוסו | Miss Moço | 35 | טורונטו, אונטריו | מקום 11 |
| האלאל בה | Halal Bae | 33 | טורונטו, אונטריו | מקום 12 |
פרקים

| מספר פרק | כותרת | מנצחת האתגר | מנצחת ליפ סינק | מודחת | תאריך שידור |
| --- | --- | --- | --- | --- | --- |
| 1 | "Sidewalk to Catwalk" | ליידי בום בום | מיס מוסו | האלאל בה | 14 ביולי 2022 |
| 2 | "The Who-Knows" | קימי קוטור | ג'יידה שאדה הדסון | מיס מוסו | 21 ביולי 2022 |
| 3 | "Ruets" | ג'יידה שאדה הדסון | מיס פירסלישס | צ'לאזון לארו | 28 ביולי 2022 |
| 4 | "Bitch Stole My Look" | ג'יזבל להלהביי | ג'יידה שאדה הדסון | כאוס | 4 באוגוסט 2022 |
| 5 | "Snatch Game" | ג'יזל להלהביי | קימי קוטור | ליידי בום בום | 11 באוגוסט 2022 |
| 6 | "Cosmetic Queens" | מיס פירסלישס | ארמה גארד | בומביי | 18 באוגוסט 2022 |
| 7 | "Squirrels Trip: The Rusical" | ויויאן ואנדרפוס | ארמה גארד | ג'יזל להלהביי | 25 באוגוסט 2022 |
| 8 | "The Masquerade Ball" | מיס פירסלישס | קימי קוטור | ויויאן ואנדרפוס | 1 בספטמבר 2022 |
| 9 | "True North Strong (and Fierce)" | מנצחת העונה: ג'יזל להלהביי | מנצחת העונה: ג'יזל להלהביי | קימי קוטור מיס פירסלישס ג'יידה שאדה הדסון | 8 בספטמבר 2022 |
הערות שוליים

↑  RuPaul's 'Drag Race Canada' to serve meaty tucks and Canadian bacon, EW.com (באנגלית)
↑  Kevin Ritchie, A Canadian version of RuPaul's Drag Race is happening, NOW Magazine, ‏2019-06-27
↑  Face, fire, fierce guest judges sash-eh north in 'Canada's Drag Race' trailer, EW.com (באנגלית)
1 2  These Are 'Canada's Drag Race' Season 1 Queens, www.out.com, ‏14 במאי 2020 (באנגלית)
1 2  Suzanne Lapointe, ‘Canada’s Drag Race’ makes herstory with its first ever Queen of the North, etalk (באנגלית)
↑  ‘Canada’s Drag Race’ earns victory lap with leading five Canadian Screen Awards, thestar.com, ‏2021-05-17 (באנגלית)
↑  Brent Furdyk, 2022 Canadian Screen Award Nominees Announced, ‘Sort Of’ & ‘Scarborough’ Lead The Pack, ET Canada, ‏2022-02-15 (באנגלית אמריקאית)
↑  Christopher Rudolph 6/27/2019, Grab Some Poutine Because "Drag Race Canada" Is Headed Your Way, LOGO News
↑  Kelly Townsend June 15, 2020, Canada’s Drag Race sashays away to the U.K.
↑  תוכניות ריאליטי מעולות ב-yesREAL, באתר Yes
↑  Rupaul's Drag Race, the pit stop Canada's Drag Race
↑  Kevin Ritchie, Crave asks Canada's Drag Race fans to stop the "hateful comments", NOW Magazine, ‏24 באוגוסט 2020
↑  'Canada's Drag Race' contestants ask viewers to stop cyber bullying - NEWS 1130, www.citynews1130.com
↑  "All hail our queen: A conversation with Canada's Drag Race winner Priyanka | CBC Arts". CBC (באנגלית אמריקאית). נבדק ב-2020-10-28.
↑  Canada's Drag Race is coming to Montreal's drive-in venue this month | Listed, dailyhive.com (באנגלית)
↑  Jenelle Riley, Jenelle Riley, For Montreal’s Just for Laughs, the Show Will Go On(line), Variety, ‏2 באוקטובר 2020 (באנגלית)
↑  etalk.ca, Three fabulous judges, and one squirrel friend, are ready to preside over ‘Canada’s Drag Race’, etalk (באנגלית)
↑  'Canada's Drag Race' first look serves Canadian bacon with a side of fish, EW.com (באנגלית)
↑  Canada, Start Your Engines: IN Chats With The Judges Of Canada's Drag Race, IN Magazine, ‏30 ביוני 2020 (באנגלית)
↑  'RuPaul's Drag Race' getting Canadian adaptation for Crave and OUTtv, CTVNews, ‏27 ביוני 2019 (באנגלית)
↑  Rebecca Alter, Canada’s Drag Race Premiere Recap: Oh (Honey), Canada!, Vulture, ‏2020-07-27 (באנגלית אמריקאית)
↑  Rebecca Alter, Canada’s Drag Race Season Finale Recap: What’s Her Name?, Vulture, ‏2020-09-21 (באנגלית אמריקאית)
↑  Priyanka, RuPaul's Drag Race Wiki (באנגלית)
↑  ‘Canada’s Drag Race’ will be back for Season 2, thestar.com, ‏2021-01-07 (באנגלית)
↑  Christine Estima, Meet the fabulous cast of ‘Canada’s Drag Race’ Season 2, etalk, ‏2021-09-14 (באנגלית אמריקאית)
↑  Emma Badame, Meet the sensational cast of ‘Canada’s Drag Race’ Season 3, etalk, ‏2022-06-15 (באנגלית אמריקאית)
Bang Bang (My Baby Shot Me Down)

| --- | --- |

 סינגל בביצוע סוני בונו ו- שר
 מתוך האלבום The Sonny Side of Chér
 יצא לאור:  1966
 פורמט:  7"
 תאריך הקלטה:  1966
 סוגה:  פולק רוק
 שפה:  אנגלית
 בי-סייד:  "Our Day Will Come"
 אורך:  2:44
 חברת תקליטים:  אימפריאל
 כתיבה:  סוני בונו
 לחן:  סוני בונו 
 הפקה:  בונו
 עטיפה אלטרנטיבית
 
 עטיפה נוספת שיצאה עבור הסינגל
 
(Bang Bang (My Baby Shot Me Down (בעברית תורגם ל: "בום בום", תרגום מילולי לעברית: בנג בנג (אהובי ירה ופגע בי)) הוא סינגל שהוקלט על ידי הזמרת האמריקאית שר, מתוך אלבומה השני, "The Sonny Side of Chér".
עם יציאתו זכה השיר להכרה ולהצלחה עולמית כאשר נכנס היישר אל המקום השני במצעד הבילבורד הוט 100, השלישי בריטניה, והשלישי באירלנד.
לשיר גרסאות כיסוי רבות, כאשר המפורסמת שבהן היא של ננסי סינטרה ששולבה בפסקול הסרט "להרוג את ביל".
היסטוריה

הסינגל של שר זכה להצלחה רבה בכל רחבי העולם מיד לאחר צאתו. במצעד הפזמונים של ארצות הברית הגיעה שר למקום השני (וזה היה הלהיט הגדול ביותר של שר בשנות ה-60), ולמקום השלישי בממלכה המאוחדת. הסינגל עצמו מכר למעלה מ-3 מיליון עותקים בארצות הברית במהלך השנים. בשנת 1987 הפיצה שר את הסינגל בשנית, וכן השמיעה אותו באלבומה "Cher" מאותה שנה, אולם בפעם זו לא הגיע למצעדי הפזמונים.
גרסאות כיסוי

בשנת 1966 יצרה ננסי סינטרה גרסת כיסוי של השיר, באלבומה "How Does That Grab You". גרסה זו לא זכתה להצלחה, ולא הגיעה למצעדי הפזמונים עד שנת 2003, עת שימשה את הפסקול של סצנת הפתיחה בסרט המצליח "להרוג את ביל". בעקבות הסרט גרסת סינטרה כוסתה על ידי הלהקה "Audio Bullys" בשנת 2005 - גרסת כיסוי שהגיעה לראש מצעד הפזמונים הבריטי באותה שנה.
אמנים רבים נוספים יצרו גרסת כיסוי לשיר ובהם: דלידה (שאף שרה גרסה באיטלקית של השיר); סטיבי וונדר באלבומו "Down to Earth", שנת 1966; פטולה קלארק באלבומה "I Couldn't Live Without Your Love", מאותה שנה; ונילה פאדג' באלבומם הנושא את שם הלהקה, משנת 1967; טרי ריד באלבומו משנת 1968 "Bang Bang You're Terry Reid"; פרנק סינטרה באלבומו משנת 1981 "She Shot Me Down"; קליף ריצ'רד באלבומו משנת 2003 "Fly On The Wall - B Sides And Rarities", ואיסובל קמפבל באלבומה משנת 2005 "This Is Just The Same".
בישראל, ביצעו גרסאות כיסוי לשיר חוה אלברשטיין והפרברים, והילה רוח הוציאה גרסה עברית בשם "בום בום".
בשנת 1966 ביצעה שילה, זמרת פופ צרפתיה, גרסת כיסוי לשיר בצרפתית. בסרטו הקצר של פרנסואה אוזון, "שמלת קיץ" (Une robe d'été), פותח שיר זה את הסרט ומניע את העלילה כשאחד מגיבורי הסרט מבצע ליפ סינק לשיר תוך כדי ריקוד, למורת רוחו של חברו.
בשל פופולריות השיר נעשה בו שימוש בפרסומות רבות. בין היתר, הזמרת וה קרלה ברוני, רעייתו של ניקולא סרקוזי, הנשיא ה-6 של צרפת, שרה את השיר בפרסומת ללנצ'יה בשנת 2008. ב-2019 ביצעה דניאלה פיק פרסומת בעברית ל–yes המבוססת על שיר זה בביצועה של ננסי סינטרה. המילים בעברית נכתבו על ידי מירית שם אור, אמה של דניאלה.
בשנת 2014 ביצעו טוני בנט וליידי גאגא את הסינגל מחדש, והוא נכלל במהדורה מיוחדת של האלבום "Cheek to Cheek". לאחר מכן בשנת 2017, הוציאה דואה ליפה גרסת כיסוי נוספת, אשר נכללה באלבום הבכורה שלה שנקרא על שמה, "Dua Lipa".
מיקומי שיא

|   ‏‏‏  מצעדים ודירוגים (1966)> מדינה |   ‏‏‏  מצעדים ודירוגים (1966)> מצעד |   ‏‏‏  מצעדים ודירוגים (1966)> מיקום שיא |   ‏‏‏  מצעדים ודירוגים (1966)>  |
| --- | --- | --- | --- |
|  אוסטריה | Ö3 אוסטריה טופ 40‏ | 6 |  |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 8 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 6 |  |
|  דרום אפריקה | אנטרטיינמנט מוניטורינג אפריקה | 10 |  |
|  הולנד | מצעד 40 הסינגלים ההולנדיים | 16 |  |
|  הממלכה המאוחדת | מצעד הסינגלים הבריטי | 3 |  |
|  ולוניה | אולטראטופ 40 | 12 |  |
|  יפן | יפן הוט 100 | 5 |  |
|  ניו זילנד | המצעד הניו זילנדי הרשמי | 2 |  |
|  פלנדריה | אולטראטופ 50 | 9 |  |
|  קנדה | קנדה הוט 100 | 4 |  |
|   ‏‏‏  מצעדי סוף שנה (1966)> מדינה |   ‏‏‏  מצעדי סוף שנה (1966)> מצעד |   ‏‏‏  מצעדי סוף שנה (1966)> מיקום שיא |   ‏‏‏  מצעדי סוף שנה (1966)>  |
| --- | --- | --- | --- |
|  אוסטרליה | מצעד הסינגלים האוסטרלי | 89 |  |
|  איטליה | מצעד הסינגלים האיטלקי | 35 |  |
|  ארצות הברית | בילבורד הוט 100 | 60 |  |
|  גרמניה | GfK – טופ 100 | 114 |  |
|  הממלכה המאוחדת | מצעד הסינגלים הבריטי | 53 |  |
הערות שוליים

↑  Cher, Billboard
↑  Cher | full Official Chart History | Official Charts Company, www.officialcharts.com (באנגלית)
↑  Jaclyn Ward - Fireball Media Group - http://www.fireballmedia.ie, The Irish Charts - All there is to know, irishcharts.ie (ארכיון)
↑   בום בום, סרטון  באתר יוטיוב
↑  רז ישראלי, צפו: דניאלה פיק עושה טרנטינו ישראל היום 02.12.2019
| --- | --- |
בקרת זהויות :  MusicBrainz work: a3e15614-7795-3117-99d8-ad351b0d1aeb
גדעון כפן

| --- | --- |
אין תמונה חופשית
 לידה:  דצמבר 1953 (בן 71) שדה נחמיה, ישראל 
 שם לידה:  גדעון כליפא 
 מוקד פעילות:  ישראל 
 מקום לימודים:  האקדמיה למוסיקה ולמחול בירושלים 
 שפה מועדפת:  עברית 
 כלי נגינה:  גיטרה, קונטרבס 
 
גדעון כפן (נולד ב-20 בדצמבר 1953) הוא זמר, מלחין ומשורר ישראלי.
ילדותו

כפן נולד וגדל בקיבוץ שדה נחמיה שבעמק החולה כגדעון כליפא. החל לעסוק במוזיקה עוד בגיל צעיר, והצטרף לתזמורת הקיבוץ וניגן בגיטרה. הוא החל לימודי הלחנה באקדמיה למוסיקה ולמחול בירושלים ושם גם למד לנגן על קונטרבס. בשנת 1971 הוא התגייס ללהקת הנח"ל.
דרכו המוזיקלית

כחייל שר קולות רקע באלבום השני של כוורת "פוגי בפיתה". ב-1976 כתב והלחין עם חברו מהלהקה גידי שחם מחזמר רוק בשם "שפנים בחלל", שבמהרה שונה שמו ל"צמודים בחלל". מהפרויקט יצאו השירים "קול של השכמה", "עיר פלאים" ו"צמודים בחלל" שנכנסו למצעדים, אך לא הצליחו בהם. המחזמר זכה להערכה ושבחים על איכותו המוזיקלית אך נכשל מאוד מבחינה מסחרית. הכישלון הכלכלי שבר את כפן שעקר להולנד, שם למד הלחנה בהאג. כדי להתפרנס שטף כלים במסעדות ועבד בניקיון.
ב-1983 חזר לישראל ובהפקתו המוזיקלית של חברו מלהקת הנח"ל יהודה עדר הקליט כפן שני שירים: "ילד השדה" ו"רכבת המחשבות", שזכו להשמעות רבות.
כפן גם שיתף פעולה עם יוצרים נוספים, וכתב עבור קורין אלאל את המילים לשירים "מותק" (יחד עם צרויה להב), "חיה בתוך קופסה" ו"יושב על ענן" (עם אלאל עצמה), ועבור חוה אלברשטיין כתב והלחין את השירים "אבק של כוכבים" ו"שיר עם רחוק".
בשנת 1986 שיתוף הפעולה עם אלברשטיין התהדק וכפן הלחין את כל שירי אלבומה "מהגרים". בשנת 1988 יצא אלבומה "הצורך במילה הצורך בשתיקה" שכלל שירים נוספים שהולחנו על ידו.
ב-1989 הוציא כפן אלבום בכורה שכלל שירים שכתב במהלך השנים (למעט שיר אחד שכתבה לו חוה אלברשטיין). האלבום לווה בהופעות עם להקת "הסניף" בה היו חברים אורי בינשטוק, ערן צור ואורי בלק. 
אלבום הסולו של כפן נמכר בכ-4000 עותקים ולא זכה להצלחה. ב-1990 הקליט את אלבומו השני והופיע במועדון רוקסן בתל אביב מדי חודש ובמועדונים נוספים בישראל. האלבום השני נגנז אחרי מלחמת המפרץ ולא יצא לאור. כפן עזב את הארץ. מאז 1991 מתגורר בצרפת.
דיסקוגרפיה > אלבומי סולו

ילד השדה, 1989
דיסקוגרפיה > השתתפות משמעותית

קורין אלאל - קורין אלאל, 1984
מהגרים - חוה אלברשטיין, 1986
הצורך במילה הצורך בשתיקה - חוה אלברשטיין, 1988
מחשוב פוטוני

מחשוב פוטוני (או מחשוב אופטי; באנגלית Optical computing או photonic computing) הוא תחום מחקר טכנולוגי-פיזיקאלי השואף לפתח מעבד מחשב המשתמש באור לצורך פעולתו, במקום בזרם חשמלי. מעבד כזה יהיה, תאורטית, הרבה יותר מהיר מהמעבדים הזמינים כיום, ואף יעיל הרבה יותר אנרגטית. המחקר מתמקד בפיתוח טרנזיסטור הממתג קרני אור, וכך אפשר יהיה לבצע פעולות לוגיות במעבד בעזרת אור. כלומר פיתוח רכיב שיאפשר לקרן אור אחת להדליק ולכבות קרן אור אחרת. בשנת 1989 הצליחו חוקרים בהרי הרוקי לייצר טרנזיסטור פוטוני. פיתוח זה הגביר את ההתעניינות בתחום.
בשלושים השנים האחרונות לא היו פריצות דרך משמעותיות בתחום, אך ישנן חברות סטרטאפ שממשיכות לעסוק בו, והוא מהווה עניין לקרנות הון־סיכון המתמקדות בתשתיות טכנולוגיות.